Държавен вестник, бр. 21, 2011 г., стр. 31

БРОЙ  21	
Д Ъ Р Ж А В Е Н  В Е С Т Н И К 	
СТР.  31  
27. информационно осигурява експертизата 
на обектите на индустриалната собственост; 
28. осъществява методическо ръководство 
върху дейността на експертите по използването 
на специализираните информационни системи 
и изготвя план за необходимото обучение и 
поддържане на квалификацията на потреби­
телите на информационни технологии във 
ведомството; 
29. осигурява информационните връзки и 
обмен между специализираните информаци­
онни системи на ведомството със системи и 
регистри на други ведомства и международни 
организации; 
30. управлява и координира разработването, 
внедряването и поддържането на приложен 
софтуер, като осигурява спазване на изисква­
нията за интеграция; 
31. управлява и координира изграждането, 
функционирането и поддържането на информа­
ционна и телекомуникационна инфраструктура 
на ведомството; 
32. осигурява защитата на информационни­
те технологии на ведомството чрез адекватни 
процедури за надеждно съхранение на данни; 
33. отговаря за изпълнението на двустранни 
и международни програми и споразумения по 
внедряване на нови технологии и продукти 
в областта на информационните технологии;
34. подпомага ръководството на Патент­
ното ведомство при изготвяне на позиция и 
стратегия при подписване на международни 
договори за обмен на информация и инфор­
мационни технологии.
Раздел IV
Специализирана администрация
Чл. 10. Специализираната администрация 
е организирана в три дирекции. 
Чл. 11. Дирекция „Изобретения, полезни 
модели и промишлени дизайни“: 
1. извършва експертиза за формалната ре­
довност на заявките за: издаване на патенти за 
изобретения и регистрация на полезни моде­
ли; издаване на сертификати за нови сортове 
растения и породи животни; регистрация на 
промишлени дизайни; регистрация на топо­
логии на интегралните схеми; издаване на 
сертификати за допълнителна закрила; 
2. извършва експертиза и взема решения 
по заявки за: патенти за изобретения, за ре­
гистрация на полезни модели и промишлени 
дизайни и за издаване на сертификат за до­
пълнителна закрила;
3. извършва предварителна експертиза 
за съответствие на наименованието на нови 
сортове растения и породи животни със за­
коновите изисквания; 
4. взема решения за регистрация на топо­
логии на интегралните схеми; 
5. изпълнява задълженията на Патентното 
ведомство по Договора за патентно коопе­
риране (PCT) и за подаване на заявки за 
патенти от заявители с адрес или седалище 
на територията на Република България; 
6. изпълнява задълженията на Патентното 
ведомство по Европейската патентна конвен­
ция за подаване на заявки за патенти;
7. изпълнява задълженията на Патентното 
ведомство по Хагската спогодба за подаване 
на заявки за международна регистрация на 
промишлени дизайни от заявители с адрес 
или седалище на територията на Република 
България; 
8. подготвя за публикация заявки за патенти, 
постъпили по национален ред, и европейски 
заявки, заявки за регистрация на промишлени 
дизайни и заявки за сертификат за сорт или 
порода животни;
9. издава защитни документи за изобрете­
ния, полезни модели, промишлени дизайни, 
нови сортове растения и породи животни, 
топологии на интегрални схеми и сертификати 
за допълнителна закрила; 
10. води държавни регистри за патенти­
те, за полезните модели, за промишлените 
дизайни, за сертификатите за допълнителна 
закрила, за топологиите на интегрални схеми, 
както и Регистър на заявките за европейски 
патент и европейските патенти, Регистър на 
сертификатите за сортове растения и породи 
животни;
11. вписва промени в правния статус на 
обектите на индустриална собственост;
12. администрира годишните такси за под­
държане действието на патенти и сертификати; 
13. дава становища и извършва експертизи 
във връзка с прилагане на чл. 65 ЗПД;
14. предоставя информационни услуги в 
областта на изобретенията, полезните моде­
ли, промишлените дизайни, новите сортове 
растения и породи животни, топологии на 
интегрални схеми;
15. осъществява международен обмен на 
информация, участва в разработката, съгла­
суването и поддържането на стандарти и 
класификации в областта на индустриалната 
собственост; 
16. подготвя доклади, предложения, стано­
вища, статистики, отчети и др. в областта на 
информацията за обектите на индустриалната 
собственост; 
17. отговаря за дейността по изпълнението 
на международни програми, споразумения и 
европейската интеграция в областта на изо­
бретенията, полезните модели, промишлените 
дизайни, новите сортове растения и породи 
животни, топологии на интегрални схеми; 
организира и координира международното и 
двустранното сътрудничество на ведомството,